Cilliers Familiestories – Webjoernaal vir die families Cilliers, Celliers en Cillié
Die Webjoernaal vir die families Cilliers, Celliers en Cillié
“Ek het daaroor nagedink. Daarom draai my stories om my familie en nie oor beroemde mense nie. My stories gaan dus hoofsaaklik oor my Oumas, my Oupas, my Mamma, my Pappa, my Tannies, my Ooms, my Stiefvader, my Stiefmoeder en my familie en aangetroude familie. Ek sal hul stories vertel, al is hulle glad nie beroemd nie.” – Carlene Carter, Amerikaanse musikant.
Ek soek al die Cillierse, die Cellierse en die Cilliés en ook alle aangetroudes en ingetroudes se hulp!
Goeie dag al julle pragtige familie. Ek praat nou met almal van die groot Cilliers-, Celliers- en Cillié-familie en ook almal wat in hierdie familie ingetrou het! Gevolglik is hierdie webjoernaal spesiaal begin sodat ons familiestories en selfs ook legendes oor die familie bymekaar kan maak om sodoende die geskiedenis van die Cilliers-, Celliers- en Cillié-familie op te skryf!
Ek het myself aangestel as familie-historikus en vra groot asseblief almal se hulp en samewerking.
Groot asseblief mense! Kom ons span saam en skryf die stories oor die familie sodat ek dit net hier kan publiseer. Later gaan ek dit alles saambundel in die vorm van ‘n e-boek en aanlyn beskikbaar stel – gratis en verniet! En dit hoef nie lang stories te wees nie. Kort stories is ook ewe welkom.
Hier is ‘n paar riglyne. Stuur vir my:
Familiestories van jouself, jou broers en susters, pa en ma, oupas en oumas of enige familielid of legendes in jul familie (snaaks, hartseer of sommer net interessant);
Mooi ou familiefoto’s met kortliks wie die mense is of was; verwantskap met mekaar en by watter geleentheid die foto geneem is;
1. Moet asb. nie te veel deftige formaterings met lettertipes en bladuitleg gebruik nie, hoe “skoner” en eenvoudiger die teks, hoe beter.
2. Moet asb. nie ook nie foto’s of illustrasies binne in die teks plaas nie, maar verskaf dit liefs apart as goeie gehalte jpeg.
Jy kan dit per epos stuur deur hier te klik. Jy kan dit ook per Whatsapp oor jou selfoon stuur. Klik hier vir die nommer.
Verder vra ek baie mooi dat jy asseblief die webjoernaal sal volg sodat jy kennis kan kry van elke nuwe plasing daarop! Vul net die vormpie met jou epos-adres in. Dit bly in my besit en net ek sal daarvan weet!
Ek sal dit ook baie hoog op prys as as jy ons Blog sal “LIKE”deur op die handjie met die duim op te klik!
Ek het ŉ legende hier geplaas wat as riglyn kan dien! Lees gerus oor die Cilliers-spook van die Namib!
Dan is hier ook my herinneringe oor my Vader wat ŉ baie veelsydige mens was en enige seun se droom vir ŉ vader. Omdat dit te veel plek sal opneem as een storie het ek dit in twee gedeel. Die tweede deel sal ek later plaas.
Lees ook oor die lot van die historiese opstal van die stamplaas Orléans net buite die Paarl.
Ek gaan weekliks ‘n nuwe storie plaas oor die familie.
So laat dus waai. Ek maak staat op jul hulp!
NS. Ek vra weer mooi asseblief – groot asseblief – help ons en stuur julle mooi stories en foto’s!
NSS. Die foto bo aan die storie is van die Waalse Kerk in Delft in Holland waar Josué en Elsabeth getroud is kort voor hulle na die Kaap vertrek het. In die kerkregister is sy van as Serrier opgeteken.
Pappa Petrus Jacobus Cilliers (Deel 1)
Celliers- en Cilliers-krygsgevangenes in die Boere-Oorlog